*****

ΚΑΝΟΝΙΣΜΟΣ (ΕΟΚ) αριθ. 3981/89 ΤΗΣ ΕΠΙΤΡΟΠΗΣ

της 20ής Δεκεμβρίου 1989

για τροποποίηση του κανονισμού (ΕΟΚ) αριθ. 1272/88 περί των λεπτομερειών εφαρμογής του καθεστώτος ενισχύσεων που προορίζεται να ενθαρρύνει την προσωρινή παύση της καλλιέργειας των αροσίμων γαιών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1609/89 (2), και ιδίως το άρθρο 1α παράγραφος 7,

Εκτιμώντας:

ότι πρέπει να προσδιοριστεί ο ορισμός των αροσίμων γαιών που είναι δυνατόν να αποτελέσουν αντικείμενο της ενισχύσεως για την προσωρινή παύση της καλλιέργειας, όπως ο ορισμός αυτός προβλέπεται στο άρθρο 2 του κανονισμού (ΕΟΚ) αριθ. 1272/88 της Επιτροπής (3)·

ότι, σε περίπτωση κατά την οποία οι γαίες που βρίσκονται σε αγραναύπαυση περιληφθούν σε σύστημα εναλλακτικής καλλιέργειας, η έκταση των τεμαχίων που προορίζονται για προσωρινή παύση καλλιέργειας μπορεί να μεταβάλλεται ετησίως· ότι πρέπει να επιτραπούν, ως εκ τούτου, ετήσιες διακυμάνσεις του ποσοστού των γαιών που καλύπτονται από την υποχρέωση αυτή, υπό ορισμένους όρους·

ότι η δενδροφύτευση ή η χρησιμοποίηση, για μη ιδιωτικούς σκοπούς, των γαιών που τίθενται σε αγραναύπαση μπορεί να περιλαμβάνει σημαντικές τροποποιήσεις της εκμεταλλεύσεως και ότι, συνεπώς, πρέπει, σε περίπτωση άμεσης εκμετάλλευσης, να προβλέπεται η σύμφωνη γνώμη του ιδιοκτήτη για τις χρήσεις αυτές ·

ότι πρέπει, υπό ορισμένους όρους, να διευκολυνθεί η μετάβαση από την υποχρέωση προσωρινής παύσης των αροσίμων γαιών στην υποχρέωση πρόωρης συνταξιοδότησης, όπως προβλέπεται από τον κανονισμό (ΕΟΚ) αριθ. 1096/88 του Συμβουλίου της 25ης Απριλίου 1988 περί κοινοτικού καθεστώτος ενθαρρύνσεως της παύσεως της γεωργικής δραστηριότητας (4)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γεωργικών Διαρθρώσεων και Αγροτικής Ανάπτυξης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1272/88 τροποποιείται ως εξής:

1. Στο άρθρο 2, η παράγραφος 1 αντικαθίσταται από το ακόλουθο κείμενο:

«1. Ως αρόσιμες γαίες κατά την έννοια του παρόντος κανονισμού νοούνται οι γαίες που υπεισέρχονται γενικά σε σύστημα εναλλακτικής καλλιέργειας, οι οποίες απαριθμούνται στο παράρτημα 1 D του κανονισμού (ΕΟΚ) αριθ. 571/88 και καθορίζονται στο παράρτημα της απόφασης 83/461/ΕΟΚ της Επιτροπής, με εξαίρεση τις γαίες που αναφέρονται στα στοιχεία D/15 και 17 (καλλιέργειες υπό κάλυψη), D/21 (χέρσοι αγροί) και γαίες που καλλιεργούνται με προϊόντα που δεν υπάγονται σε κοινή οργάνωση της αγοράς.»

2. Στο άρθρο 3 προστίθεται η ακόλουθη παράγραφος 4:

«4. Στην περίπτωση κατά την οποία οι γαίες που είναι χέρσοι αγροί περιλαμβάνονται σε σύστημα εναλλακτικής καλλιέργειας, τα κράτη μέλη μπορούν να αποδεχθούν ετήσιες διακυμάνσεις του ποσοστού στην εκμετάλλευση που αποσύρεται από την παραγωγή υπό τον όρο ότι:

α) το ποσό της διακυμάνσεως δεν υπερβαίνει το 10 % της μέσης εκτάσεως που αποτελεί αντικείμενο της ενίσχυσης·

β) η απόσυρση εκτάσεως μικρότερης από τη μέση έκταση επιτρέπεται όταν η απόκλιση αυτή μπορεί να αντισταθμιστεί από την απόσυρση, κατά τη διάρκεια προηγουμένου έτους, εκτάσεως μεγαλύτερης από τη μέση έκταση·

γ) το ελάχιστο ποσοστό του 20 % που καθορίζεται στην παράγραφο 3 τηρείται ανά πάσα στιγμή και, σε περίπτωση εφαρμογής των διατάξεων των σχετικών με την απαλλαγή από την εισφορά συνυπευθυνότητας στον τομέα των σιτηρών που προβλέπεται στο άρθρο 1α παράγραφος 6 του κανονισμού (ΕΟΚ) αριθ. 797/85, τηρείται ανά πάσα στιγμή το ελάχιστο ποσοστό του 30 %.»

3. Στο άρθρο 9 παράγραφος 1 προστίθεται το ακόλουθο εδάφιο:

«Σε περίπτωση που υπάρχει έμεση εκμετάλλευση των εκτάσεων, τα κράτη μέλη μπορούν να απαιτούν τη σύμφωνη γνώμη του ιδιοκτήτη σε περίπτωση αναδασώσεως ή χρησιμοποιήσεως για μη γεωργικούς σκοπούς.»

4. Στο άρθρο 2 παράγραφος 3 προστίθεται το ακόλουθο εδάφιο:

«Ο δικαιούχος μπορεί να παραιτηθεί από την υποχρέωση ανά πάσα στιγμή εφόσον έχει παύσει οριστικά κάθε γεωργική δραστηριότητα με τους όρους που προβλέπονται στο άρθρο 4 παράγραφος 1 πρώτη περίπτωση του κανονισμού (ΕΟΚ) αριθ. 1096/88 του Συμβουλίου (*).

(*) ΕΕ αριθ L 110 της 29. 4. 1988, σ. 1.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Δεκεμβρίου 1989.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 93 της 30. 3. 1985, σ. 1.

(2) ΕΕ αριθ. L 165 της 15. 6. 1989, σ. 1.

(3) ΕΕ αριθ. L 121 της 11. 5. 1988, σ. 36.

(4) ΕΕ αριθ. L 110 της 29. 4. 1988, σ. 1.